title: Provedbena uredba Komisije (EU) 2016/1937 оd 4. studenoga 2016. o odobrenju ciflutrina kao postojeće aktivne tvari za uporabu u biocidnim proizvodima vrste 18 (Tekst značajan za EGP )

text:
               5.11.2016

               HR

               Službeni list Europske unije

               L 299/51

         PROVEDBENA UREDBA KOMISIJE (EU) 2016/1937
   оd 4. studenoga 2016.
   o odobrenju ciflutrina kao postojeće aktivne tvari za uporabu u biocidnim proizvodima vrste 18
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:

               (1)

               Delegiranom uredbom Komisije (EU) br. 1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Na tom se popisu nalazi i ciflutrin.

               (2)

               Ciflutrin je ocijenjen u skladu s člankom 16. stavkom 2. Direktive 98/8/EZ Europskog parlamenta i Vijeća (3) za uporabu u proizvodima vrste 18, „Insekticidi, akaricidi i proizvodi za suzbijanje drugih člankonožaca”, kako je definirana u Prilogu V. toj Direktivi, što odgovara vrsti proizvoda 18 kako je definirana u Prilogu V. Uredbi (EU) br. 528/2012.

               (3)

               Njemačka je imenovana nadležnim ocjenjivačkim tijelom te je 23. prosinca 2010. podnijela izvješće o ocjenjivanju, zajedno sa svojim preporukama.

               (4)

               U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode sastavio je 16. veljače 2016. mišljenje Europske agencije za kemikalije, uzimajući u obzir zaključke nadležnog ocjenjivačkog tijela.

               (5)

               U skladu s tim mišljenjem može se očekivati da će biocidni proizvodi vrste 18 koji sadržavaju ciflutrin ispuniti zahtjeve iz članka 5. Direktive 98/8/EZ, ako se zadovolje određene specifikacije i uvjeti koji se odnose na njihovu uporabu.

               (6)

               Stoga je primjereno odobriti ciflutrin za uporabu u biocidnim proizvodima vrste 18, podložno određenim specifikacijama i uvjetima.

               (7)

               Prije odobrenja aktivne tvari trebalo bi zainteresiranim stranama omogućiti primjereno razdoblje za donošenje pripremnih mjera potrebnih za ispunjenje novih zahtjeva.

               (8)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   Ciflutrin se odobrava kao aktivna tvar za uporabu u biocidnim proizvodima vrste 18, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. studenoga 2016.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).

      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

      PRILOG

                  Uobičajeni naziv

                  Kemijski naziv prema IUPAC-u
                  Identifikacijski brojevi

                  Najmanji stupanj čistoće aktivne tvari (1)

                  Datum odobrenja

                  Datum isteka odobrenja

                  Vrsta proizvoda

                  Posebne odredbe

                  Ciflutrin

                  Kemijski naziv prema IUPAC-u:
                  (RS)-α-cijano-4-fluor-3-fenoksibenzil (1RS,3RS;1RS,3SR)-3-(2,2-diklorovinil)-2,2-dimetilciklopropankarboksilat
                  EZ br.: 269-855-7
                  CAS br.: 68359-37-5

                  955 g/kg (95,5 % w/w)

                  1. ožujka 2018.

                  28. veljače 2028.

                  18

                  Odobrenja za biocidne proizvode podliježu sljedećim uvjetima:

                              1.

                              Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.

                              2.

                              S obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje sljedećem:

                                          (a)

                                          površinskim vodama i sedimentima, za proizvode koji se upotrebljavaju u prostorima kućanstava i nastambama za životinje uz otpuštanje u postrojenje za pročišćivanje otpadnih voda;

                                          (b)

                                          površinskim vodama i sedimentima, za proizvode koji se upotrebljavaju u nastambama za životinje uz izravno ispuštanje u površinske vode,

                                          (c)

                                          površinskim vodama i sedimentima nakon uporabe gnojiva na poljoprivrednom tlu za proizvode koji se upotrebljavaju u nastambama životinja.

                              3.

                              Za proizvode čiji se ostatci mogu nalaziti u hrani ili hrani za životinje treba provjeriti je li potrebno odrediti nove ili izmijeniti postojeće maksimalne razine ostataka (MRO-ovi) u skladu s Uredbom (EZ) br. 470/2009 Europskog parlamenta i Vijeća (2) ili Uredbom (EZ) br. 396/2005 Europskog parlamenta i Vijeća (3) te poduzeti sve odgovarajuće mjere za smanjenje rizika kako bi se osiguralo da se ne prekorače primjenjivi MRO-ovi.

         (1)  Čistoća navedena u ovom stupcu bila je najmanji stupanj čistoće aktivne tvari ocijenjene u skladu s člankom 89. stavkom 1. Uredbe (EU) br. 528/2012. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.

         (2)  Uredba (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (SL L 152, 16.6.2009., str. 11.).

         (3)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).


title: Provedbena uredba Komisije (EU) 2015/113 оd 26. siječnja 2015. o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2015. u okviru carinskih kvota koje su Uredbom (EZ) br. 539/2007 otvorene u sektoru jaja i za albumin iz jaja

text:
               27.1.2015

               HR

               Službeni list Europske unije

               L 20/36

         PROVEDBENA UREDBA KOMISIJE (EU) 2015/113
   оd 26. siječnja 2015.
   o određivanju količina koje je potrebno dodati količini utvrđenoj za podrazdoblje od 1. travnja do 30. lipnja 2015. u okviru carinskih kvota koje su Uredbom (EZ) br. 539/2007 otvorene u sektoru jaja i za albumin iz jaja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 2. i 3.,
   budući da:

               (1)

               Uredbom Komisije (EZ) br. 539/2007 (2) otvorene su godišnje carinske kvote za uvoz proizvoda iz sektora jaja i albumina iz jaja.

               (2)

               Količine obuhvaćene zahtjevima za uvozne dozvole podnesenima od 1. prosinca 2014. do 7. prosinca 2014. za podrazdoblje od 1. siječnja 2015. do 31. ožujka 2015. manje su od raspoloživih količina. Stoga je potrebno odrediti količine za koje nisu podneseni zahtjevi i dodati ih količini utvrđenoj za sljedeće podrazdoblje kvote.

               (3)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Količine za koje nisu podneseni zahtjevi za uvozne dozvole u skladu s Uredbom (EZ) br. 539/2007, koje je potrebno dodati podrazdoblju od 1. travnja 2015. do 30. lipnja 2015., navedene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. siječnja 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 539/2007 od 15. svibnja 2007. o otvaranju i predviđanju upravljanja carinskim kvotama u sektoru jaja i za albumin iz jaja (SL L 128, 16.5.2007., str. 19.).

      PRILOG

                  Redni br.

                  Količine za koje nije podnesen zahtjev koje treba dodati količini raspoloživoj za podrazdoblje od 1. travnja 2015. do 30. lipnja 2015.
                  (protuvrijednost jaja u ljusci u kg)

                  09.4015

                  108 000 000

                  09.4401

                  3 632 368

                  09.4402

                  9 854 500


title: Provedbena uredba Komisije (EU) br. 394/2014 оd 16. travnja 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               17.4.2014

               HR

               Službeni list Europske unije

               L 115/22

         PROVEDBENA UREDBA KOMISIJE (EU) br. 394/2014
   оd 16. travnja 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. travnja 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  210,1

                  MA

                  63,8

                  TN

                  100,9

                  TR

                  99,8

                  ZZ

                  118,7

                  0707 00 05

                  AL

                  71,7

                  MA

                  39,8

                  MK

                  58,5

                  TR

                  121,4

                  ZZ

                  72,9

                  0709 93 10

                  MA

                  35,6

                  TR

                  89,6

                  ZZ

                  62,6

                  0805 10 20

                  EG

                  47,3

                  IL

                  68,2

                  MA

                  51,1

                  TN

                  47,1

                  TR

                  50,1

                  ZZ

                  52,8

                  0805 50 10

                  MA

                  35,6

                  TR

                  82,2

                  ZZ

                  58,9

                  0808 10 80

                  AR

                  91,3

                  BR

                  95,9

                  CL

                  95,0

                  CN

                  111,0

                  MK

                  21,6

                  NZ

                  139,8

                  US

                  177,3

                  ZA

                  130,1

                  ZZ

                  107,8

                  0808 30 90

                  AR

                  96,4

                  CL

                  120,0

                  CN

                  82,0

                  ZA

                  99,8

                  ZZ

                  99,6

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 71/2013 od 25. siječnja 2013. o izmjeni Uredbe (EU) br. 206/2010 o uvrštavanju Urugvaja na popis trećih zemalja, državnih područja ili njihovih dijelova iz kojih je dozvoljen uvoz svježeg mesa u Uniju i o ispravku te Uredbe u vezi s obrascem veterinarskog certifikata za ovce i koze namijenjene za rasplod ili proizvodnju nakon uvoza  Tekst značajan za EGP

text:
               03/Sv. 062

               HR

               Službeni list Europske unije

               275

         32013R0071

               L 026/7

               SLUŽBENI LIST EUROPSKE UNIJE

               25.01.2013.

         PROVEDBENA UREDBA KOMISIJE (EU) br. 71/2013
   od 25. siječnja 2013.
   o izmjeni Uredbe (EU) br. 206/2010 o uvrštavanju Urugvaja na popis trećih zemalja, državnih područja ili njihovih dijelova iz kojih je dozvoljen uvoz svježeg mesa u Uniju i o ispravku te Uredbe u vezi s obrascem veterinarskog certifikata za ovce i koze namijenjene za rasplod ili proizvodnju nakon uvoza
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2004/68/EZ od 26. travnja 2004. o utvrđivanju pravila zdravlja životinja za uvoz u i provoz kroz Zajednicu određenih živih papkara i o izmjeni direktiva 90/426/EEZ i 92/65/EEZ i stavljanju izvan snage Direktive 72/462/EEZ (1), a posebno njezin članak 6. stavak 1., članak 7. točku (e) i članak 13. stavak 1.,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuju proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (2), a posebno uvodnu rečenicu te stavke 1. i 4. njezinog članka 8.,
   budući da:

               (1)

               Uredbom Komisije (EU) br. 206/2010 (3) utvrđeni su zahtjevi veterinarskog certificiranja za uvoz u Uniju određenih pošiljaka živih životinja ili svježeg mesa. U njoj je također utvrđen popis trećih zemalja, državnih područja ili njihovih dijelova koji ispunjavaju određene kriterije i iz kojih se zato smiju uvoziti pošiljke u Uniju.

               (2)

               Uredbom (EU) br. 206/2010 dozvoljen je uvoz svježeg iskoštenog i zrelog mesa goveda s cijelog državnog područja Urugvaja.

               (3)

               Urugvaj je slobodan od bolesti slinavke i šapa, ali provodi cijepljenja. Zato ima opći status zdravlja goveda različit od onog u Uniji. Slijedom toga Urugvaju je dozvoljeno izvoziti samo svježe iskošteno i zrelo meso goveda. Prema uvjetima uvoza traži se da se goveda namijenjena klanju za izvoz svježeg mesa u Uniju šalju izravno s gospodarstva podrijetla u klaonicu. Tim su uvjetom mnoga mala gospodarstva isključena iz proizvodnje za tržište Unije jer njihove životinje prije klanja uvijek prolaze kroz sabirne centre ili sajmove životinja.

               (4)

               Inspekcijom Unije u ožujku 2012. potvrđeno je da je urugvajskim sustavom označivanja i bilježenja kretanja omogućeno veterinarima da provjere prethodna kretanja životinja. Tako se sustavom može osigurati da su životinje proboravile 40 dana na jednom gospodarstvu prije prijevoza u klaonicu. Urugvaj također može jamčiti poštivanje uvjeta o zdravlju životinja za uvoz u Uniju za goveda namijenjena klanju za izvoz svježeg iskoštenog i zrelog mesa u Uniju čak kad te životinje i prolaze kroz sabirne centre i/ili sajmove prije klanja na temelju sustava označivanja kojim se pojedinačno identificiraju sva goveda, tako da ih se može slijediti unatrag do njihovog izvornoga gospodarstva.

               (5)

               Urugvaj time pruža jamstva dovoljna da se osigura da sva goveda čije je meso predviđeno za izvoz u Uniju imaju jednak status zdravlja kad prolaze u Urugvaju prije klanja kroz sabirne centre (uključujući sajmove). Zato je potrebno izmijeniti unos za tu zemlju na popisu u dijelu 1. Priloga II. Uredbi (EU) br. 206/2010.

               (6)

               Došlo je do pogreške u dvije bilješke o napomenama u dijelu II.2. modela certifikata „OVI-X” navedenom u dijelu 2. Priloga I. Uredbi (EU) br. 206/2010. Zato je potrebno izmijeniti i ispraviti Uredbu (EU) br. 206/2010.

               (7)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odredbe o izmjeni
   U dijelu 1. Priloga II. Uredbi (EU) br. 206/2010, redak koji se odnosi na Urugvaj zamjenjuje se sljedećim:

                  ISO oznaka i naziv treće zemlje

                  Oznaka državnog područja

                  Opis treće zemlje, državnog područja ili njezinog dijela

                  Veterinarski certifikat

                  Posebni uvjeti

                  Datum isteka(2)

                  Datum početka(3)

                  Obrazac/obrasci

                  DJ

                  1

                  2

                  3

                  4

                  5

                  6

                  7

                  8

                  „UY- Urugvaj

                  UY-0

                  Cijela zemlja

                  EQU

                  BOV

                  A i J

                  1

                  1. studenoga 2001.”

                  OVI

                  A

                  1

   Članak 2.
   Odredbe o ispravku
   U dijelu 2. Priloga I. Uredbi (EU) br. 206/2010, dio II. obrasca certifikata „OVI-X” ispravlja se i glasi:

               (a)

               u točki II.2.8., rečenica:

                           „(1)
                              bilo [II.2.8.2.

                           ako su životinje namijenjene proizvodnji, rođene i bez prekida uzgajane na gospodarstvima na kojima slučaj grebeži ovaca nikad nije dijagnosticiran;]”

                     zamjenjuje se sljedećim:

                           „(2) bilo [II.2.8.2.

                           ako su životinje namijenjene proizvodnji, rođene i bez prekida uzgajane na gospodarstvima na kojima slučaj grebeži ovaca nikad nije dijagnosticiran;]”

               (b)

               u točki II.2.9., uvodna rečenica:
               „otpremaju se/otpremljene su(1) s gospodarstva podrijetla bez prolaska kroz sajam,”
               zamjenjuje se sljedećim:
               „otpremaju se/otpremljene su(2) s gospodarstva podrijetla bez prolaska kroz sajam,”

         Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. siječnja 2013.

            Za Komisiju

            Predsjednik

         José Manuel BARROSO

      (1)  SL L 139, 30.4.2004., str. 321.

      (2)  SL L 18, 23.1.2003., str. 11.

      (3)  SL L 73, 20.3.2010., str. 1.


title: Provedbena uredba Komisije (EU) 2017/1482 оd 17. kolovoza 2017. o izmjeni Provedbene uredbe Vijeća (EU) br. 861/2013 o uvođenju konačne kompenzacijske pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije u pogledu oznaka TARIC proizvođača izvoznika koji surađuju, a nisu uključeni u uzorak

text:
               18.8.2017

               HR

               Službeni list Europske unije

               L 214/1

         PROVEDBENA UREDBA KOMISIJE (EU) 2017/1482
   оd 17. kolovoza 2017.
   o izmjeni Provedbene uredbe Vijeća (EU) br. 861/2013 o uvođenju konačne kompenzacijske pristojbe i konačnoj naplati privremene pristojbe uvedene na uvoz određenih žica od nehrđajućeg čelika podrijetlom iz Indije u pogledu oznaka TARIC proizvođača izvoznika koji surađuju, a nisu uključeni u uzorak
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („Osnovna uredba”),
   budući da:

               (1)

               U prilogu Provedbenoj uredbi Vijeća (EU) br. 861/2013 (2), kako je ispravljena Ispravkom u pogledu naziva dvaju društava (3), utvrđen je popis indijskih proizvođača izvoznika koji surađuju, a nisu uključeni u uzorak.

               (2)

               Nakon objave Provedbene uredbe Komisije (EU) 2017/220 (4) o izmjeni Provedbene uredbe Vijeća (EU) br. 1106/2013 (5) o uvođenju konačne antidampinške pristojbe na uvoz određenih žica od nehrđajućeg čelika podrijetlom iz Indije, dodatne oznake TARIC koje su pridodane Provedbenom uredbom (EU) br. 861/2013 više nisu točne za određena društva navedena u prilogu. Razlog tomu je taj što bi određene dodatne oznake TARIC sada trebale odgovarati onima iz Provedbene uredbe (EU) 2017/220.

               (3)

               Prilog Provedbenoj uredbi (EU) br. 861/2013 trebalo bi stoga na odgovarajući način ispraviti.

               (4)

               Ispravljene odredbe trebale bi se primjenjivati od datuma primjene Provedbene uredbe (EU) 2017/220,

         DONIJELA JE OVU UREDBU:
   Članak 1.
   Tablica u prilogu Provedbenoj uredbi (EU) br. 861/2013 u kojoj su navedene oznake TARIC indijskih proizvođača izvoznika koji surađuju, a nisu uključeni u uzorak ispravlja se u skladu sa sljedećom tablicom:

                  „Naziv društva

                  Mjesto

                  Dodatna oznaka TARIC

                  Bekaert Mukand Wire Industries

                  Lonand, Tal. Khandala, Satara District, Maharastra

                  C189

                  Bhansali Bright Bars Pvt. Ltd

                  Mumbai, Maharashtra

                  C190

                  Bhansali Stainless Wire

                  Mumbai, Maharashtra

                  C191

                  Chandan Steel

                  Mumbai, Maharashtra

                  C192

                  Drawmet Wires

                  Bhiwadi, Rajastan

                  C193

                  Garg Inox

                  Bahadurgarh, Haryana and Pune, Maharashtra

                  B931

                  Jyoti Steel Industries Ltd

                  Mumbai, Maharashtra

                  C194

                  Macro Bars and Wires

                  Mumbai, Maharashtra

                  B932

                  Mukand Ltd

                  Thane

                  C195

                  Nevatia Steel & Alloys

                  Mumbai, Maharashtra

                  B933

                  Panchmahal Steel Ltd

                  Dist. Panchmahals, Gujarat

                  C196 ”

   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Međutim, članak 1. primjenjuje se od 10. veljače 2017.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. kolovoza 2017.

            Za Komisiju

            Predsjednik

         Jean-Claude JUNCKER

      (1)  SL L 176, 30.6.2016., str. 21.

      (2)  SL L 240, 7.9.2013., str. 1.

      (3)  SL L 251, 26.9.2015., str. 17.

      (4)  SL L 34, 9.2.2017., str. 21.

      (5)  SL L 298, 8.11.2013., str. 1.